Ehkki Sebastian Vettel tundub tänavu olevat pidurdamatus hoos, ei saa talle võitjakarikat siiski veel kätte anda. Aasta  2009 ei tohiks olla nii kaugel, et tollane Brawni tiimi kevadine ülevõim oleks meelest läinud. Aga tookord edenes teistel tiimidel arendustöö jõudsamalt, topeltdifuusorite lubamine avaldas oma mõju ja hooaja lõpuks polnud Brawni esialgsest vägevusest suurt midagi järel. Nii et vaatame, sõidetud on alla poole etappidest.